वरिष्ठजन तीर्थ यात्रा
210 वरिष्ठ नागरिक आज जाएंगे वैष्णो देवी तीर्थ
सिटी रिपोर्टर.जोधपुर| जोधपुरसंभाग के 210 यात्री दीनदयाल उपाध्याय वरिष्ठ नागरिक तीर्थ यात्रा के तहत सोमवार को वैष्णो देवी तीर्थ के लिए सोमवार शाम चार बजे जयपुर से ट्रेन द्वारा रवाना होंगे। यात्रियों को इसी दिन दोपहर 12 बजे तक जयपुर रेलवे स्टेशन पहुंचने की हिदायत दी गई है। देवस्थान विभाग अधिकारियों के अनुसार वैष्णो देवी तीर्थ जाने वाले यात्रियों में जोधपुर के 103, पाली से 32, बाड़मेर से 19, जालोर से 23, सिरोही से 27 जैसलमेर के 6 यात्री शामिल हैं। ट्रेन में वरिष्ठजनों की सुरक्षा के लिए प्रहरी मेडिकल टीम भी साथ रहेगी।
awa_Deva hin_Deva hin_Deva